Prevádzkový poriadok
Zberného dvora Mesta Leopoldov

1. Základné údaje

Názov prevádzkovateľa zberného dvora: Mesto Leopoldov
Sídlo: Hlohovská cesta 104/2, 920 41 Leopoldov
Štatutárny zástupca: Mgr. Terézia Kavuliaková, primátorka mesta
Sídlo zariadenia na zber odpadov: Holubyho ul. 
Mená zamestnancov zodpovedných za prevádzku zberného dvora: Milan Bilík, Ing. Silvia Grossová

2. Údaje o začatí prevádzky

Začiatok prevádzky: rok 2003
Čas životnosti: doba neurčitá

3. Technický opis zariadenia
Zberný dvor sa nachádza v zastavanom území, mesta Leopoldov, slúži pre zabezpečenie realizácie cieľov odpadového hospodárstva mesta. Zberný dvor sa skladá z týchto objektov: oplotenie areálu, spevnená plocha. Na spevnenej ploche sa uskutočňuje nakladanie a vykladanie odpadu. Nachádzajú sa tu veľkoobjemové kontajnery, špeciálny kontajner na zber šatstva a textílií, 1100 l kontajner na sklo. Vstup do areálu a výstup z areálu je zabezpečený uzamykateľnou bránou. 
4. Organizačné a technické zabezpečenie prevádzky a ochrany zberného dvora
Zber a zhromažďovanie odpadov je organizované prostredníctvom priameho zberu od fyzických osôb, obyvateľov mesta.
a)	Základné informácie o organizácii a prevádzkový poriadok zberného dvora sú uvedené na informačnej tabuli, ktorá je umiestnená pri vstupe do zberného dvora.
b)	Prevádzku zberného dvora zabezpečuje Mesto Leopoldov.
c)	Na zbernom dvore môže byť odovzdaný len odpad uvedený v tomto prevádzkovom poriadku.
d)	Množstvo a druh dovážaného odpadu je zisťované pri vstupe do objektu zberného dvora vizuálne.
e)	V evidencii o uloženom odpade sa zaznamenávajú  údaje o pôvodcovi odpadu, evidenčné číslo vozidla (ak bol odpad dovezený motorovým vozidlom), čas príchodu do zberného dvora a čas odchodu, množstvo a druh dovezeného odpadu.
f) Vjazd a vstup do priestorov zberného dvora je povolený len počas prevádzkového času     	zberného dvora uvedeného na informačnej tabuli.
g) Prevádzková doba:
Pondelok:		            Z A T V O R E NÉ
	Utorok:			12.00 hod. – 17.00 hod.
	Streda:				12.00 hod. – 17.00 hod.
	Štvrtok	:			12.00 hod. – 17.00 hod.
	Piatok:				12.00 hod. – 17.00 hod.
	Sobota:			08.00 hod. – 12.00 hod.
h) Za vstup do zberného dvora zodpovedá zamestnanec zodpovedný za jeho prevádzku.
ch) Protipožiarne opatrenia sú nasledovné: zberný dvor je vybavený hasiacim prístrojom, 	lopatou, pieskom, krompáčom. Požiarna ochrana je riešená aj zabránením prístupu 	cudzích osôb do areálu. Zamestnanec je vybavený mobilným telefónom.
Organizačne je prevádzka zabezpečená  jedným pracovníkom na čiastočný pracovný úväzok.
Pracovník zabezpečuje nasledovné činnosti:
•	zodpovedá za uloženie zhromažďovaného odpadu, organizuje v prevádzke spôsob nakladania s odpadmi a rozmiestnenie kontajnerov v areáli,
•	po vykonaní vstupnej kontroly určí dovozcovi priestor na uloženie odpadov,
•	overí totožnosť osoby odovzdávajúcej separovaný odpad a zapíše predpísané údaje,
•	skontroluje druh a množstvo dovezeného odpadu,
•	odmietne uloženie odpadu, ktorý nebude dovezený, ako separovaný, a položky odpadu ktoré nie sú schválené týmto prevádzkovým poriadkom,
•	udržuje poriadok v areáli zberného dvora a zabezpečuje, aby nedošlo k zmiešaniu zložiek separovaného odpadu, 
•	zabezpečuje ochranu areálu tak, aby nedošlo k znečisteniu životného prostredia zaznamená druh a množstvo prevzatého odpadu.
Odovzdaný odpad sa zhromažďuje podľa druhov.
Priestor na zhromažďovanie odpadov bude prevádzkovaný tak, aby nedošlo k nežiaducemu vplyvu na životné prostredie a k poškodzovaniu hmotného majetku. Po naplnení kontajnerov bude odpad pripravený na expedíciu k zmluvným odberateľom pre zneškodnenie a zhodnotenie odpadov.

5.	Podmienky bezpečnosti práce pri prevádzke zberného dvora 
1.	Každá činnosť v zbernom dvore sa riadi pokynmi zodpovedného pracovníka. Na zbernom dvore musí byť viditeľne umiestnený prevádzkový poriadok.
2.	V zbernom dvore je zakázané používať alkoholické nápoje, omamné a utlmujúce prostriedky, ktoré môžu nepriaznivo ovplyvniť pozornosť a reakciu pracovníka. Taktiež nebude na zberný dvor umožnený vstup osobe pod vplyvom alkoholu alebo iných omamných látok.
3.	Pracovník zberného dvora musí byť poučený o platných predpisoch o bezpečnosti a ochrane zdravia pri práci, obsah poučenia musí byť zameraný na podmienky práce so separovanými odpadmi, ktoré majú svoje špecifické podmienky (možný kontakt s rôznymi druhmi nebezpečného odpadu, zamorenie hlodavcami, hmyzom a jej deratizácie a dezinsekcie, výskyt túlavých psov a mačiek).
4.	Pracovník musí dodržiavať najmä tieto pravidlá:
a)	do zberného dvora platí prísny zákaz vstupu všetkým nepovolaným osobám,
b)	je povinný dodržiavať základné hygienické pravidlá, pri práci nejesť a nepiť. Ďalej je povinný pri práci používať pracovný odev, pevnú uzavretú pracovnú obuv a  osobné ochranné pracovné prostriedky, najmä okuliare, kožené resp. gumené rukavice, respirátor, prilbu.
c)	v zbernom dvore je zakázané narábať s otvoreným ohňom, spaľovanie odpadov v zbernom dvore  je zakázané. V prípade samovznietenia separovaného odpadu je pracovník povinný zabezpečiť jeho uhasenie. Každý prípad zisteného požiaru musí byť zaevidovaný.
d)	v prípade nálezu nebezpečných odpadov (výbušnina, uzavreté nádoby s neznámym odpadom a pod.), pracovník zberného dvora v prvom rade uzavrie ohrozený priestor pre všetkých pracovníkov a dodávateľov separovaného odpadu a nahlásia túto skutočnosť na políciu. Odstránenie a zneškodnenie nebezpečných odpadov vykonajú k tomu spôsobilé osoby, resp. organizácie.
e)	oplotenie areálu výšky 2,5 m musí zabezpečiť neprístupnosť nepovolaných osôb a zvierat do areálu a zamedziť šíreniu odpadov vplyvom vetra.
6.	Povinnosti pri obsluhe, údržbe a prevádzke zariadenia
1.	Prevádzkovateľ zberného dvora je povinný:
a)	nakladať s odpadmi podľa schváleného prevádzkového poriadku,
b)	zabezpečiť odpady pred znehodnotením alebo iným nežiaducim únikom,
c)	zverejňovať zoznam druhov odpadov, na ktorých odber je oprávnený,
d)	zisťovať množstvo odpadu,
e)	viesť a uchovávať prevádzkový denník zberného dvora, v ktorom sa zaznamenávajú najmä údaje o dovozcovi odpadu, množstve a druhu odpadu,
f)	umožniť činnosť kontrolných orgánov, umožniť prístup a na požiadanie poskytnúť pravdivé a úplné informácie súvisiace s prevádzkou zberného dvora,
g)	kontrolnými orgánmi sú:
•	Slovenská inšpekcia životného prostredia
•	Okresný úrad, odbor starostlivosti o životné prostredie
•	Mesto Leopoldov
2. Obsluha a údržba zberného dvora
Zamestnanec zberného dvora zodpovedá za:
•	bezpečnosť prevádzky na zbernom dvore,
•	prevádzku zariadenia, dodržiavanie prevádzkového poriadku,
•	riadny stav objektu a vybavenia zberného dvora,
•	zjazdnosť a čistotu príjazdovej komunikácie.
7. Opatrenia pre prípad havárie
1. Ako havarijný stav možno kvalifikovať:
•	zloženie alebo únik nebezpečnej látky v zariadení,
•	požiar v zariadení
2. Opatrenia
V prípade výskytu havárie a iných mimoriadnych udalostí v zariadení je potrebné podľa ich charakteru okamžite informovať:
•	lekárska pohotovostná služba: telefónne číslo 155		
•	požiarna ochrana: telefónne číslo 150		
•	polícia: telefónne číslo 158		
•	referát ŽP mestského úradu: telefónne číslo 033/7342207		
•	Okresný úrad v Hlohovci, odbor starostlivosti o životné prostredie: telefónne číslo 0961105723
Pri zistení alebo spôsobení havárie je potrebné:		
•	Prvý a bezprostredný zásah vykoná osoba, ktorá zistila alebo zapríčinila haváriu.
•	Oznámenie kompetentným pracovníkom.
V prípade zloženia nepovoleného druhu nebezpečného odpadu je pracovník zariadenia zodpovedný za jeho zneškodnenie. Je potrebné odstrániť aj časť odpadu a zeminy, ktorá je takýmto odpadom kontaminovaná. Tekutý odpad je potrebné odstrániť absorbčným materiálom. Obdobne treba postupovať v prípade vytečenia pohonných hmôt alebo mazadiel z vozidiel alebo mechanizmov a dovezeného odpadu.
Zamestnanec musí výkon pracovnej činnosti zabezpečovať tak, aby nedochádzalo k ohrozeniu zdravia, života, majetku ako aj zhoršenie životného a pracovného prostredia. Je povinný oznámiť ihneď zamestnancovi zodpovednému za zberný dvor každú zistenú závadu, ktorá by mohla ohroziť bezpečnosť pri práci alebo spôsobiť haváriu.
Pod pojmom havária sa všeobecne rozumie mimoriadna udalosť spôsobená ľudskou činnosťou alebo živelnou pohromou, čiastočne alebo úplne neovládaná, časovo a priestorovo ohraničená, ktorá má nepriaznivý dopad na život a zdravie ľudí, životné prostredie a na hospodárstvo.
Havária je teda aj každá reálna situácia, pri ktorej dôjde k nežiaducemu úniku nebezpečných látok mimo prevádzkový alebo manipulačný priestor.
Za haváriu sa považuje aj prípadné ohrozenie akosti podzemných a povrchových vôd ropnými látkami, látkami škodiacich vodám, látkami ohrozujúcich zdravie obyvateľstva ako aj možnosť kontaminácie zeminy.
Podľa rozsahu úniku sa havárie delia na:
•	havárie zneškodňované v areáli prevádzky – bez vonkajšieho zásahu
•	havárie zneškodňované v areáli prevádzky s vonkajším zásahom
Prostriedky na likvidáciu havárie musia byť vyčlenené, označené a uložené vo vyhradenom priestore, napr. plechové sudy, uzatvárateľný plastový sud, vedro, lopata, metla, sekera, kladivo, savý materiál (piliny, perlit) ručné hasiace prístroje, materiál na upchávku napr. handry. 
8. Zoznam druhov odpadov, na ktorý zber je prevádzkovateľ oprávnený
•	20 03 01 zmesový komunálny odpad (O)
•	20 03 07 objemný odpad (O)
•	17 09 04 zmiešané odpady zo stavieb a demolácií iné ako uvedené v 17 09 01, 17 09 02 a 17 09 03 (O)
•	20 01 02 sklo (O)
•	20 02 01 biologicky rozložiteľný odpad (O)
•	20 01 10 šatstvo (O)
Drobný stavebný odpad je možné odovzdať v zbernom dvore v objeme 1 m³ na domácnosť/rok.
•	4 prívesné vozíky
•	12 dvojkolesových káričiek
•	36 fúrikov
Objemný odpad musí byť rozobratý na časti.
Zhromažďovanie a preprava odpadov s obsahom škodlivín sa uskutočňuje najmenej dvakrát ročne. Pre tento účel mesto zabezpečí u zmluvného partnera umiestnenie veľkokapacitného kontajnera na zbernom dvore na jeden deň.
9. Výkon vstupnej kontroly a spôsob ukladania odpadu
V zariadení na zber odpadov zabezpečuje vstupnú vizuálnu kontrolu pracovník zariadenia, ktorý zistí či sa tam nenachádza prímes znečisťujúcich škodlivín alebo druh odpadu, ktorý nie je v zozname odpadov povolených na zber na zbernom dvore.
V zbernom dvore nebude umožnené uložiť odpady, ktorých zber nie je povolený.
Nepreberie sa ani kašovitý, polotekutý odpad a odpad s podozrením na infekčné vlastnosti.
Ak pri vizuálnej kontrole, ktorú vykonáva pracovník zberného dvora odoberajúci odpad sa zistí, že v separovanom odpade sa nachádza aj iný odpad ako držiteľom deklarovaný odpad, pracovník neprevezme a vráti ho držiteľovi.
a)	vozidlá privážajúce odpad budú dokladovo a vizuálne kontrolované a evidované v prevádzkovom denníku,
b)	po zaevidovaní pokračujú vozidlá podľa pokynov zodpovedného pracovníka do určeného priestoru, kde odpad vyložia,
c)	zodpovedný pracovník vykoná vizuálnu kontrolu privezeného odpadu a ten prevezme,
d)	v prípade, ak odpad nezodpovedá druhom odpadu povoleným na zber, je zodpovedný pracovník povinný odmietnuť jeho prevzatie a vykonať o tom záznam do denníka. Ak bol odpad už vyložený, vyzve dodávateľa na jeho okamžité odstránenie s upozornením, že všetky náklady spojené s jeho odstránením, zneškodnením, resp. za prípadnú ujmu na životnom prostredí, alebo zdraví znáša dodávateľ odpadu.
10. Záverečné ustanovenie
V prípade zmien v prevádzke zariadenia je prevádzkovateľ povinný prispôsobiť prevádzkový poriadok týmto zmenám. 

 
 V Leopoldove, dňa 16.08.2016                                           Mgr. Terézia Kavuliaková
                                                                                                     primátorka mesta